Ashlee Simpson

Ashley Nicolle Simpson (s. 3. lokakuuta 1984 Waco, Texas) on yhdysvaltalainen laulaja ja näyttelijä. Hän näytteli televisiosarjassa Seitsemäs taivas vuosina 2002–2004. Simpsonin ensimmäinen elokuvarooli oli sivuosa komediaelokuvassa The Hot Chick, joka ilmestyi vuonna 2002. Vuonna 2005 hän esiintyi elokuvassa Undiscovered. Hän myös lauloi elokuvan ääniraidalla. Ashlee Simpson on laulaja Jessica Simpsonin pikkusisko. Hänestä on tehty MTV:lle tositelevisio-ohjelma The Ashlee Simpson Show (2004–2005). == Musiikki == Simpson on julkaissut kolme albumia: Autobiography (2004), I Am Me (2005) ja Bittersweet World (2008). Ensimmäiseltä albumilta julkaistiin singlet "Pieces of Me", "La La" ja "Shadow", joista viimeksi mainittu kertoo hänen suhteestaan isosiskoonsa Jessicaan. I Am Me -albumilta löytyvät kappaleet "Boyfriend" ja "L.O.V.E", Bittersweet World -albumilta muun muassa "Outta My Head (Ay Ya Ya)" ja "Little Miss Obsessive". Ashlee Simpsonin musiikkia kuullaan myös elokuvassa Perjantai on pahin. Elokuvan soundtrackiltä löytyy kappale "Just Let Me Cry". Elokuvassa Undiscovered hän esittää kappaleen "Smart In a Stupid Way" yhdessä Steven Straitin kanssa ja kappaleen "That's Why I Love You". == Yksityiselämä == Simpson aloitti baletin tanssimisen kolmivuotiaana ja 11-vuotiaana hänet hyväksyttiin American School of Balletiin nuorimpana sinne koskaan hyväksyttynä. Hän työskenteli taustatanssijana sisarensa konserteissa ennen laulajan uraansa. Vuonna 2004 Simpson sai osakseen negatiivista julkisuutta jäädessään kiinni taustanauhojen käytöstä Saturday Night Live -ohjelmassa. 17\. toukokuuta 2008 Simpson meni naimisiin Fall Out Boyn basistin Pete Wentzin kanssa. Hän otti käyttöön aviomiehensä sukunimen, taiteilijana hän alkoi käyttää nimeä Ashlee Simpson-Wentz. Pariskunnan esikoispoika syntyi marraskuussa 2008. Ashlee ja Pete Wentz erosivat marraskuussa 2011 Ashleen jätettyä erohakemuksen helmikuussa sovittamattomiin erimielisyyksiin vedoten. Elokuussa 2014 Simpson avioitui näyttelijä Evan Rossin kanssa ja lokakuussa 2020 he saivat poikalapsen. == Albumit == Albumin tiedot Autobiography *Tyyppi: Studioalbumi *Julkaistu: 20. heinäkuuta 2004 *Listasijoituksia: 1. USA, 1. UWC, 8. CAN, 10. AUS, 31. UK, 37. AUT *Singlet: Pieces of Me, Shadow, La La *Myynti Yhdysvalloissa: 3 miljoonaa kappaletta *Myynti maailmanlaajuisesti: 5 miljoonaa kappaletta I Am Me *Tyyppi: Studioalbumi *Julkaistu: 18. lokakuuta 2005 *Listasijoituksia: 1. USA, 4. CAN, 2. UWC, 35. AUS, 50. UK, 60. AUT *Singlet: Boyfriend, L.O.V.E. *Myynti Yhdysvalloissa: 1 miljoonaa kappaletta *Myynti maailmanlaajuisesti: 3 miljoonaa kappaletta Bittersweet World *Tyyppi: Studioalbumi *Julkaistu: 22. huhtikuuta 2008, Suomessa 28. huhtikuuta 2008 *Listasijoituksia: 10. FIN *Singlet: Outta My Head (Ay Ya Ya), Little Miss Obsessive == Singlet == * Pieces of me * La La * Shadow * Boyfriend * L.O.V.E. * Invisible * Outta My Head (Ay Ya Ya) * Little Miss Obsessive == Elokuvat == * The Hot Chick (2002) * Undiscovered (2005) == Lähteet == == Aiheesta muualla == * Viralliset kotisivut * Luokka:Yhdysvaltalaiset näyttelijät Luokka:Yhdysvaltalaiset laulajat Luokka:Vuonna 1984 syntyneet Luokka:Elävät henkilöt